DA Den Europæiske Unions Tidende L 76/23

KOMMISSIONENS GENNEMFØRELSESFORORDNING (EU) 2015/462

af 19. marts 2015

om gennemførelsesmæssige tekniske standarder vedrørende procedurerne ved tilsynsmyndighedernes godkendelse af oprettelsen af special purpose vehicles, vedrørende procedurerne ved samarbejde og udveksling af oplysninger mellem tilsynsmyndigheder om special purpose vehicles samt vedrørende de formater og skemaer, der skal anvendes af special purpose vehicles til indberetning af oplysninger i overensstemmelse med Europa-Parlamentets og Rådets direktiv 2009/138/EF

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 211, stk. 2a, og artikel 211, stk. 2b, og

ud fra følgende betragtninger:

(1) Special purpose vehicles (SPV'er) kan kun overtage risici fra forsikrings- eller genforsikringsselskaber efter forudgående tilsynsmæssig godkendelse af deres oprettelse. De betingelser, der skal opfyldes, og de procedurer, der skal følges med henblik på meddelelse og tilbagekaldelse af denne godkendelse, herunder krav om dokumentation, reguleres ved direktiv 2009/138/EF og bør suppleres ved denne forordning.

(2) SPV'er bør, hvis de overtager risici fra mere end et forsikrings- eller genforsikringsselskab, til enhver tid råde over aktiver, som under hensyntagen til de enkelte ved aftale indgåede forpligtelser svarer til eller overstiger den aggregerede maksimale risikoeksponering. Tilsynsmyndighederne bør ved meddelelse af godkendelse vurdere, om denne forpligtelse er opfyldt, og tage de enkelte individuelle aftaler og risikooverførsler i betragtning.

(3) Det er vigtigt at indføre procedurer for samarbejde og udveksling af oplysninger mellem tilsynsmyndigheder, hvis den berørte SPV er oprettet i en medlemsstat, som ikke er den medlemsstat, hvor det forsikrings- eller genforsikringsselskab, som den overtager risici fra, er etableret. Det er især vigtigt med samarbejde og udveksling af oplysninger mellem disse tilsynsmyndigheder ved tilsynsmæssig godkendelse af den berørte SPV. For at sikre effektivt tilsyn er det endvidere nødvendigt med samarbejde og udveksling af oplysninger mellem disse tilsynsmyndigheder, hvis der sker væsentlige ændringer, som eventuelt kan påvirke den berørte SPV's opfyldelse af kravene i artikel 211 i direktiv 2009/138/EF, og hvis tilladelsen tilbagekaldes eller bortfalder.

(4) De tilsynsmæssige indberetningskrav, der er omhandlet i artikel 325 i Kommissionens delegerede forordning (EU) 2015/35 (2), bør sætte tilsynsmyndighederne for de berørte SPV'er i stand til at vurdere, om de relevante krav til stadighed opfyldes. Nævnte krav bør suppleres med de skemaer og formater, der er omhandlet i denne forordning.

(5) For at få en klar forståelse af de passende tekniske bestemmelser, som skal indføres, er det nødvendigt at definere udtrykket »multi-arrangement special purpose vehicle« (SPV med flere aftaler).

(6) Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger (EIOPA) har forelagt Kommissionen.

(7) EIOPA har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for forsikrings- og genforsikringsordninger, der er nedsat i henhold artikel 37 i Europa-Parlamentets og Rådets forordning (EU) nr. 1094/2010 (3).

(8) For at øge retssikkerheden om tilsynsordningen i den i artikel 308a i direktiv 2009/138/EF omhandlede indfasningsperiode, som påbegyndes den 1. april 2015, er det vigtigt at sikre, at denne forordning træder i kraft hurtigst muligt, det vil sige dagen efter offentliggørelsen i Den Europæiske Unions Tidende —

VEDTAGET DENNE FORORDNING:

Artikel 1

Genstand

Denne forordning omhandler:

a) de procedurer, der skal følges med henblik på meddelelse og tilbagekaldelse af tilsynsmæssig godkendelse af oprettelse af SPV'er

b) de procedurer, der skal følges ved samarbejde og udveksling af oplysninger mellem tilsynsmyndigheden i den medlemsstat, hvor en givet SPV er oprettet, og tilsynsmyndigheden i den medlemsstat, hvor det forsikrings- eller genforsikringsselskab, der overfører risici, er etableret

c) de formater og skemaer, SPV'er skal anvende ved den årlige indberetning af oplysninger.

Artikel 2

Definition

I denne forordning forstås ved SPV med flere aftaler en SPV, som overtager risici fra et eller flere forsikrings- eller genforsikringsselskaber i henhold til mere end en enkelt særskilt aftale.

Artikel 3

Tilsynsmæssig godkendelse af oprettelse af SPV'er

SPV'er søger medlemsstatens tilsynsmyndighed om tilladelse til at etablere deres hovedsæde på den berørte medlemsstats område.

Artikel 4

Tilsynsmyndighedens afgørelse

1. Tilsynsmyndigheden i den medlemsstat, hvor en givet SPV er oprettet eller skal oprettes, træffer afgørelse om en ansøgning om tilladelse i løbet af seks måneder fra datoen for dens modtagelse.

2. I afgørelsen om at meddele tilsynsmæssig godkendelse anfører tilsynsmyndigheden de aktiviteter, som den berørte SPV har tilladelse til at udføre, og, hvis det er relevant, eventuelle vilkår og betingelser vedrørende disse aktiviteter.

3. Enhver beslutning om at afslå at meddele tilladelse skal indeholde den fulde begrundelse og meddeles ansøgeren af tilsynsmyndigheden.

Artikel 5

Krav om påvisning og dokumentation

SPV'er skal, når de anmoder om tilsynsmæssig godkendelse af oprettelse, påvise, at kravene i artikel 318-324, 326 og 327 i delegeret forordning (EU) 2015/35 er opfyldt, og at den berørte SPV er i stand til at opfylde kravene i artikel 325 i delegeret forordning (EU) 2015/35, ved at forelægge dokumentation herfor i ansøgningen. Ansøgere vedlægger som minimum en ansøgning om tilladelse den dokumentation, der er omhandlet i bilag I. Dokumentationen skal omfatte SPV'ens struktur, den risiko, som skal overtages, og finansieringen af den berørte SPV.

Artikel 6

Tilbagekaldelse af tilladelse

1. Den tilsynsmyndighed, som meddeler tilsynsmæssig godkendelse af oprettelse af en given SPV, kan tilbagekalde den berørte SPV's tilladelse, hvis:

a) SPV'en ikke længere opfylder de oprindelige betingelser for at få meddelt godkendelse af oprettelse af den berørte SPV

b) SPV'en groft tilsidesætter de forpligtelser, der påhviler den i medfør af de bestemmelser, som gælder for den.

2. I det i stk. 1, litra b), omhandlede tilfælde anser tilsynsmyndigheden SPV'en for groft at have tilsidesat forpligtelser, hvis den ikke opfylder kravet om at forblive fuldt finansieret og tilsynsmyndigheden er af den opfattelse, at SPV'en ikke kan sikre overholdelse inden for en rimelig tidsramme.

3. Enhver beslutning om tilbagekaldelse af en tilladelse skal indeholde en udførlig begrundelse og straks meddeles den berørte SPV.

Artikel 7

SPV med flere aftaler

1. Ansøgere skal endvidere, når de anmoder om tilsynsmæssig godkendelse af oprettelse af en SPV med flere aftaler, over for tilsynsmyndigheden på tilfredsstillende måde godtgøre, at dens solvens ikke kan påvirkes negativt af likvidation af de enkelte forsikrings- eller genforsikringsselskaber, som overfører risici, og at den berørte SPV med flere aftaler til enhver tid kan opfylde solvenskravet.

2. Den berørte SPV med flere aftaler skal, når den påviser, at dens solvens ikke kan påvirkes negativt af likvidation af de enkelte forsikrings- eller genforsikringsselskaber, som overfører risici, fremlægge tilstrækkelig dokumentation, således at tilsynsmyndigheden kan vurdere den samlede aggregerede maksimale risikoeksponering for den berørte SPV med flere aftaler og den aggregerede maksimale risikoeksponering for de enkelte individuelle aftaler vedrørende overførsel af risici fra et forsikrings- eller genforsikringsselskab.

3. Ansøgere skal, når de anmoder om tilsynsmæssig godkendelse af oprettelse af en SPV med flere aftaler, fremlægge tilstrækkelig dokumentation for, at den under hensyntagen til de enkelte individuelle aftaler opfylder de betingelser, der er omhandlet i artikel 319-321 og 326 i gennemførelsesforanstaltningerne, med henblik på at fastlægge, om den berørte SPV med flere aftaler opfylder solvenskravene.

4. Hvis ansøgere ikke er i stand til at fremlægge tilstrækkelig dokumentation som omhandlet i bestemmelserne i stk. 1-3, afviser tilsynsmyndigheden ansøgningen om tilladelse til oprettelse af den berørte SPV med flere aftaler.

Artikel 8

Løbende samarbejde mellem tilsynsmyndigheder

1. Hvis SPV'er, som overtager risici fra et forsikrings- eller genforsikringsselskab, er oprettet i en medlemsstat, som ikke er en medlemsstat, hvor forsikrings- eller genforsikringsselskabet har opnået tilladelse, skal tilsynsmyndighederne samarbejde løbende.

2. Tilsynsmyndighederne skal udveksle oplysninger, som er relevante for udøvelsen af tilsyn, herunder oplysninger om planlagt tilsyn med en given SPV eller med de forsikrings- og genforsikringsselskaber, som overfører risici, hvis dette kan påvirke tilsynet med den berørte SPV eller med de forsikrings- og genforsikringsselskaber, som overfører risici. Under sådanne omstændigheder skal tilsynsmyndighederne straks kommunikere med hinanden.

Artikel 9

Høring forud for meddelelse af tilladelse

Den tilsynsmyndighed, som anmodes om tilsynsmæssig godkendelse af oprettelse af en SPV, skal forud for meddelelse af tilladelse høre tilsynsmyndigheden i den medlemsstat, hvor det forsikrings- eller genforsikringsselskab, som overfører risici, er etableret.

Artikel 10

Underretning om ændringer

Tilsynsmyndigheden for SPV'er skal straks underrette tilsynsmyndigheden for det forsikrings- eller genforsikringsselskab, som overfører risici til den berørte SPV, om relevante oplysninger modtaget fra en SPV i henhold til artikel 325, stk. 5, i delegeret forordning (EU) 2015/35, vedrørende eventuelle ændringer, der kan påvirke den berørte SPV's opfyldelse af kravene i artikel 318-324, 326 og 327 i delegeret forordning (EU) 2015/35. Tilsynsmyndigheden skal straks give underretning om den berørte SPV's manglende opfyldelse af solvenskrav.

Artikel 11

Underretning om tilbagekaldelse af tilladelse

Hvis SPV'ers tilladelse tilbagekaldes, skal tilsynsmyndigheden for den berørte SPV straks underrette tilsynsmyndigheden for det forsikrings- eller genforsikringsselskab, som overfører risici til den berørte SPV, herom.

Artikel 12

Underretning om den årlige indberetning

Tilsynsmyndigheden for SPV'er skal straks underrette tilsynsmyndigheden for det forsikrings- eller genforsikringsselskab, som overfører risici til den berørte SPV, om den årlige indberetning, som den berørte SPV har indgivet i henhold til artikel 325, stk. 3 og 4, i delegeret forordning (EU) 2015/35. I forbindelse med en SPV med flere aftaler må tilsynsmyndigheden for den berørte SPV med flere aftaler udelukkende underrette tilsynsmyndighederne om de dele af indberetningen, som vedrører det forsikrings- og genforsikringsselskab, der er etableret i de berørte tilsynsmyndigheders medlemsstat.

Artikel 13

Den årlige indberetnings kvantitative indhold

I henhold til artikel 325 i delegeret forordning (EU) 2015/35 skal SPV'er hvert år ved brug af de formater og skemaer, som er omhandlet i bilag II, og i overensstemmelse med instrukserne i bilag III indberette følgende kvantitative oplysninger til tilsynsmyndigheden:

a) indberetningens indhold, som præciseret i skema SPV.01.01 i bilag II, i overensstemmelse med instrukserne i bilag III under SPV.01.01

b) grundlæggende oplysninger om den berørte SPV, som præciseret i skema SPV.01.02 i bilag II, i overensstemmelse med instrukserne i bilag III under SPV.01.02

c) den berørte SPV's balance, opdelt i væsentlige klasser af aktiv-, passiv- og egenkapitalposter, herunder gæld eller andre udstedte finansieringsmekanismer, som præciseret i skema SPV.02.01 i bilag II, i overensstemmelse med instrukserne i bilag III under SPV.02.01

d) ikkebalanceførte oplysninger om den berørte SPV, som præciseret i skema SPV.02.02 i bilag II, i overensstemmelse med instrukserne i bilag III under SPV.02.02

e) overtagne risici i forhold til de enkelte individuelle aftaler vedrørende overførsel risici fra et forsikrings- eller genforsikringsselskab, som præciseret i skema SPV.03.01 i bilag II, i overensstemmelse med instrukserne i bilag III under SPV.03.01

f) oversigt over gældsbeviser eller andre finansieringsmekanismer udstedt i forhold til de enkelte individuelle aftaler vedrørende overførsel af risici fra et forsikrings- eller genforsikringsselskab, som præciseret i skema SPV.03.02 i bilag II, i overensstemmelse med instrukserne i bilag III under SPV.03.02.

Artikel 14

Den årlige indberetnings kvalitative indhold

I henhold til artikel 325 i delegeret forordning (EU) 2015/35 skal SPV'er hvert år indberette følgende kvalitative oplysninger til tilsynsmyndigheden:

a) en passende beskrivelse af det grundlag samt de metoder og antagelser, der benyttes til at værdiansætte aktiverne

b) en passende beskrivelse af det grundlag samt de metoder og antagelser, der benyttes til at bestemme den aggregerede maksimale risikoeksponering

c) nærmere oplysninger om eventuelle interessekonflikter mellem den berørte SPV, forsikrings- eller genforsikringsselskabet og långivere eller finansieringskilder

d) nærmere oplysninger om eventuelle betydelige transaktioner, som den berørte SPV indgik i i den foregående rapporteringsperiode

e) oplysninger, som viser, at den berørte SPV fortsat er fuldt finansieret, herunder: i) en beskrivelse af de risici, herunder likviditetsrisici og kvantificerbare risici, som den berørte SPV overtager ii) oplysninger om de udstedte gældsinstrumenter eller andre anvendte finansieringsmekanismer

f) hvis den berørte SPV ikke løbende har opfyldt kravet om at være fuldt finansieret i indberetningsperioden, skal den berørte SPV indberette eventuelle relevante oplysninger om denne manglende opfyldelse og om de korrigerende foranstaltninger, jf. artikel 326 i delegeret forordning (EU) 2015/35, i indberetningsperioden

g) kvalitative oplysninger om eventuelle ændringer, der kan påvirke den berørte SPV's opfyldelse af kravene i artikel 318-324, 326 og 327 i delegeret forordning (EU) 2015/35.

Artikel 15

Beskrivelse af de risici, som den berørte SPV overtager

SPV'er skal, når de som omhandlet i artikel 14 beskriver de overtagne risici, i den årlige indberetning oplyse:

a) om de overtagne risici hovedsagelig henhører under livs- eller skadesforsikring

b) hvilken type udløsende hændelser, der finder anvendelse på disse risici

c) om der opstod en hændelse i indberetningsperioden, som udløste et krav mod den berørte SPV's aktiver

d) om der som følge af et krav blev udbetalt beløb i indberetningsperioden, og i givet fald, hvor meget der hidtil er udbetalt, og om den udløsende hændelse har påvirket den berørte SPV's likviditet negativt

e) om den berørte SPV's risikoprofil har ændret sig væsentligt siden den foregående indberetningsperiode eller i forhold til de oprindelige vilkår og betingelser som meddelt tilsynsmyndigheden i forbindelse med tilladelsen.

Artikel 16

Oplysninger om udstedte gældsinstrumenter eller andre anvendte finansieringsmekanismer

SPV'er skal, når de som omhandlet i artikel 14 indgiver oplysninger om udstedte gældsinstrumenter eller andre anvendte finansieringsmekanismer, indberette følgende:

a) udbyttet fra udstedelsen af gældsbeviser eller andre finansieringsmekanismer, og om det er indbetalt fuldt ud i forhold til de enkelte individuelle aftaler vedrørende overførsel af risici fra et forsikrings- eller genforsikringsselskab

b) finansieringsmekanismernes tier-typer, med en præcisering af de berørte trancher eller tiers, herunder oplysninger om modtagne eksterne vurderinger eller interne vurderinger anvendt i forbindelse med udstedte gældsinstrumenter, og hvilke kreditvurderingsbureauer der eventuelt blev brugt

c) grundene til, at finansieringsaftalerne betragtes som tilstrækkeligt robuste til fortløbende at sikre beskyttelse mod eventuelle krav fra det forsikrings- eller genforsikringsselskab, der overfører risici til den berørte SPV, til fortsat at sikre den berørte SPV's evne til at betale beløb i takt med, at de forfalder, og til at sikre gælds- eller finansieringsmekanismers udbetalingsstruktur

d) eventuelle gældsinstrumenter, som er annulleret, tilbagekøbt eller indfriet, helt eller delvist, siden disse instrumenter blev udstedt, og særskilt for den indeværende indberetningsperiode.

Artikel 17

Indberetningsform

SPV'er indgiver indberetningens kvantitative indhold, jf. artikel 13, til tilsynsmyndigheden elektronisk, og indberetningens kvalitative indhold, jf. artikel 15, i et elektronisk læsbart format.

Artikel 18

Valuta og enheder

1. SPV'er indgiver alle beløb fra indberetningen, jf. artikel 13, i den berørte SPV's indberetningsvaluta. Derfor omregnes andre valutaer til indberetningsvalutaen ved brug af den ved indberetningsperiodens afslutning gældende vekselkurs.

2. SPV'er indgiver numeriske værdier som fakta ved brug af følgende formater:

a) datapunkter af typen »Beløb« indberettes med en minimumspræcision svarende til enheder

b) datapunkter af typen »Heltal« indberettes uden decimaler og med en præcision svarende til enheder.

Artikel 19

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. marts 2015. På Kommissionens vegne Jean-Claude JUNCKER Formand

(1) EUT L 335 af 17.12.2009, s. 1.

(2) Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 12 af 17.1.2015, s. 1).

(3) Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).

BILAG I Den dokumentation, der er omhandlet i artikel 5 i denne forordning, skal omfatte følgende: 1. en klar og grundig præsentation og analyse i form af en organisationsplan, som viser alle de i transaktionen involverede relevante parter, herunder de involverede forsikrings- og genforsikringsselskaber, som andre tilsynsmyndigheder end den for meddelelse af tilladelse til den berørte SPV ansvarlige tilsynsmyndighed fører tilsyn med 2. oplysninger om den berørte SPV's eksponeringsleverende eller organiserende instituts identitet og kvalifikationer, hvis denne part adskiller sig fra det forsikrings- eller genforsikringsselskab, som overfører risici til SPV'en 3. oplysninger om det forsikrings- eller genforsikringsselskab, som overfører risici til den berørte SPV 4. oplysninger om identitet og kvalifikationer for de personer, som er eller vil blive udpeget til i givet fald at fungere som forvaltere af den berørte SPV's aktiver 5. oplysninger om identitet og kvalifikationer for de personer, som er eller vil blive ansat af den berørte SPV, herunder nærmere oplysninger om de personer, som reelt driver SPV'en 6. oplysninger om identitet og kvalifikationer for de personer, som har eller forventes at erhverve kvalificerede kapitalandele, direkte eller indirekte, i den berørte SPV, og om nævnte andeles størrelse 7. oplysninger om identitet og kvalifikationer for de personer, som leverer eller vil levere den berørte SPV ledelses- og tjenesteydelser, f.eks. regnskabsføring 8. den berørte SPV's stiftelsesoverenskomst og vedtægter eller udkast hertil 9. nærmere oplysninger om forsikrings- eller genforsikringsselskabernes oprindelige forsikringspolicer med en nærmere beskrivelse af de risici, som det berørte forsikrings- eller genforsikringsselskab indledningsvis overtog, og som vil blive overført til den berørte SPV, herunder en vurdering og en beskrivelse af, hvordan overførslen af de overdragede risici og tilbageholdelsen af eventuelle resterende risici opfylder kravene i artikel 320 i delegeret forordning (EU) 2015/35 10. nærmere oplysninger om udkastet til aftale om overførsel af risici mellem den berørte SPV og forsikrings- eller genforsikringsselskabet, herunder en beskrivelse af, hvordan aftalen vil opfylde kravene i artikel 210, 211, 319 og 320 i delegeret forordning (EU) 2015/35. Beskrivelsen skal omfatte: a) eventuelle relevante udløsende hændelser eller mekanismer, som aftalen omfatter b) aftalens maksimale aggregerede risikoeksponering 11. en vurdering med en skitsering af, hvordan den berørte SPV's retlige struktur og ledelsesstruktur anses for at opfylde kravene i artikel 210, 319, 320, 324, 326 og 327 i delegeret forordning (EU) 2015/35. Vurderingen bør også omfatte en udtalelse om, hvorvidt den retlige struktur, der er valgt for den berørte SPV, giver retskraftig beskyttelse af SPV'ens aktiver og dermed sikrer, at SPV'ens solvens, jf. kravene i artikel 318, litra b), og artikel 321 i delegeret forordning (EU) 2015/35, ikke påvirkes negativt. Vurderingen bør omfatte følgende: a) en redegørelse for, hvordan den berørte SPV er eller vil blive fuldt finansieret, herunder relevante test, f.eks. stresstest og testscenarier, med henblik på at bestemme, om kravet om fuld finansiering er opfyldt, og hvordan denne status vil blive opretholdt b) oplysninger om den berørte SPV's egenkapital, herunder størrelse, vækst, potentiel investorkoncentration, og om SPV'ens ledelses andel af nævnte egenkapital c) nærmere oplysninger om modparterne til aftalerne om overførsel af risici fra et forsikrings- eller genforsikringsselskab til den berørte SPV, herunder nærmere oplysninger om alle den berørte SPV's og forsikrings- eller genforsikringsselskabets roller, samt om andre deltageres roller og identitet, idet andre deltagere omfatter, men ikke er begrænset til, værdipapirindehavere, account managers og account servicing managers, depositarer og trusts, kapitalforvaltere samt garantistillere og organiserende institutter i forhold til transaktionen. Dette skal også omfatte en vurdering af de gældende krav til regnskabsmæssig konsolidering af den berørte SPV i en koncern d) oplysninger om den berørte SPV's kvantificerbare risici, herunder nærmere oplysninger om SPV'ens likviditetsrisiko og likviditetsstrategi e) oplysninger om de risici, der er forbundet med den berørte SPV's foreslåede investeringsstrategi f) oplysninger om, hvordan den berørte SPV opfylder solvenskravene, jf. artikel 327 i delegeret forordning (EU) 2015/35 g) nærmere oplysninger om risikooverførslen, herunder en vurdering af væsentlige resterende risici, herunder basisrisici h) i givet fald, nærmere oplysninger om sikringsinstrumenter, f.eks. renteswaps eller valutaaftaler, og brugen heraf i) nærmere oplysninger om eventuelle ikkebalanceførte forpligtelser til støtte for den berørte SPV, herunder garantier eller enhver anden form for kreditrisikoreduktion solgt til SPV'en eller på anden måde ydet denne j) finansielle prognoser for den berørte SPV's forventede levetid k) en aktuarmæssig vurdering af de forsikringsrisici, der er overtaget l) et udkast til en plan med en skitsering af den berørte SPV's procedurer for tilsynsindberetning, udformet med henblik på at opfylde kravene i artikel 325-327 i delegeret forordning (EU) 2015/35, herunder bestemte indberetningspligtige forhold, jf. artikel 325, stk. 2, og artikel 326, stk. 1 og 2, i delegeret forordning (EU) 2015/35, og med henblik på, hvordan væsentlige ændringer indberettes til tilsynsmyndigheden 12. transaktionsdokumentation, eller udkast hertil, vedrørende udstedelsen af gæld eller finansieringsmekanismer og risikooverførsel til ydere af sådan gæld eller sådanne finansieringsmekanismer med henblik på at redegøre for, hvordan artikel 210, 211, 320 og 321 i delegeret forordning (EU) 2015/35 fortsat vil blive overholdt. Denne dokumentation bør omfatte: a) prospekt eller udbudsdokument eller private placement memorandum, eller udkast hertil b) kreditvurdering eller rapport fra kreditvurderingsbureau forud for den berørte SPV's udstedelse af finansieringsinstrumenterne c) nærmere oplysninger om eventuel brug af finansielle garantistillere for de trancher af værdipapirer, der skal udstedes d) holdingaftale, hvis en sådan aftale findes, eller udkast hertil e) med hensyn til gæld eller finansieringsmekanismer, nærmere oplysninger om den berørte SPV's likviditetsstrategi for de udstedte finansielle instrumenter, herunder struktur og tier-opdeling, positionstyper og bestemmelser om værdipapirindehaveres udtræden f) oplysninger om de risici, der er forbundet med den berørte SPV's investeringsstrategi g) aftaler, eller udkast hertil, og nærmere oplysninger om eventuelle afdækningsinstrumenter, f.eks. renteswaps eller valutaaftaler h) transaktionsdokumentation, eller udkast hertil, for dele af aftalerne om overførsel af risici fra et forsikrings- eller genforsikringsselskab til den berørte SPV, der kan opfattes som en tilknyttet transaktion, jf. artikel 210, stk. 3, og artikel 320, stk. 2, i delegeret forordning (EU) 2015/35. Dette kan i givet fald omfatte aftaler med andre deltagere i transaktionen, samt outsourcing- og serviceaftaler 13. hvis en SPV, som blev meddelt tilladelse før den 31. december 2015, påbegynder nye aktiviteter efter den 31. december 2015, skal den berørte SPV indberette eventuelle relevante oplysninger om, hvordan SPV'ens eksisterende aktiviteter kan påvirke dens aggregerede risikoeksponeringsprofil i forhold til eventuelle nye aktiviteter.

BILAG II Indberetningsskemaer for special purpose vehicles (SPV'er) SPV.01.01 — Indberetningens indhold Skemakode Skemanavn C0010 SPV.01.02 Grundlæggende oplysninger R0010 SPV.02.01 Balance R0020 SPV.02.02 Ikkebalanceførte oplysninger R0030 SPV.03.01 Overtagne risici R0040 SPV.03.02 Gæld eller andre finansieringsmekanismer R0050 SPV.01.02 — Grundlæggende oplysninger C0010 Den berørte SPV's navn R0010 Identifikationskode R0020 Kodetype R0030 Den berørte SPV's hjemland R0040 Indberetningsdato R0050 Referencedato R0060 Indberetningsvaluta R0070 Risici overtaget ved særskilte aftaler R0080 Krav om fuld finansiering opfyldt i hele indberetningsperioden R0090 SPV.02.01 — Balance Værdi Aktiver C0010 Indskud og lånetilgodehavender R0010 Securitiserede lån R0020 Gældsbeviser R0030 Andre securitiserede aktiver R0040 Egenkapitalandele og investeringsbeviser R0050 Finansielle derivater R0060 Ikke-finansielle aktiver (inkl. anlægsaktiver) R0070 Andre væsentlige klasser af aktiver i alt R0080 Øvrige aktiver R0090 Aktiver i alt R0100 Passiver Modtagne lån og indskud R0110 Udstedte gældsbeviser R0120 Finansielle derivater R0130 Andre væsentlige klasser af passiver i alt R0140 Øvrige passiver R0150 Passiver i alt R0160 Egenkapital Egenkapital i alt R0170

Beskrivelse af poster Værdi C0020 C0010 Andre væsentlige klasser af aktiver 1 R0180 …

Beskrivelse af poster Værdi C0020 C0010 Andre væsentlige klasser af passiver 1 R0190 …

Beskrivelse af poster Værdi C0020 C0010 Egenkapitalpost 1 R0200 … SPV.02.02 — Ikkebalanceførte oplysninger Regnskabsværdi Ikkebalanceførte poster C0010 Garantier, som den berørte SPV har modtaget direkte R0010 Modtaget sikkerhedsstillelse R0020 Andre ikkebalanceførte poster i alt R0030 Ikkebalanceførte forpligtelser Stillet sikkerhed R0040 Andre ikkebalanceførte forpligtelser i alt R0050

Beskrivelse af poster Regnskabsværdi C0020 C0010 Ikkebalanceført post 1 R0060 …

Beskrivelse af poster Regnskabsværdi C0020 C0010 Ikkebalanceført forpligtelse 1 R0070 … SPV.03.01 — Overtagne risici Aftale Udstedelsesdato Udstedelser/anvendelser påbegyndt forud for gennemførelsen af direktiv 2009/138/EF Cedentens navn Cedentkode Kodetype Aggregerede maksimale risikoeksponering pr. aftale Aktiver, der besiddes i forhold til de enkelte risici Krav om fuld finansiering i forhold til aftalen opfyldt i hele indberetningsperioden Varighed C0010 C0020 C0030 C0040 C0050 C0060 C0070 C0080 C0090 C0100 I alt R0010 Risiko 1: R0020 … … SPV.03.02 — Gæld eller andre finansieringsmekanismer Aftale Beskrivelse af gæld eller andre finansieringsmekanismer udstedt i forhold til aftalen Størrelsen af gæld eller andre finansieringsmekanismer udstedt i forhold til aftalen C0010 C0020 C0030 I alt R0010 Gæld eller andre finansieringsmekanismer 1 R0020 …